ການຕັດສິນໃຈຂອງຄະນະກໍາມາທິການຢູໂຣບ ກ່ຽວກັບຄວາມເປັນໄປໄດ້ໃນການສະໝັກເຂົ້າເປັນສະມາຊິກ EU ຂອງ ຢູເຄຣນ
ໂດຍຈະໄດ້ຈັດການອະພິປາຍກ່ຽວກັບບັນຫານີ້ ຢູ່ທີ່ກອງປະຊຸມສຸດຍອດໃນລະຫວ່າງວັນທີ 23 ແລະ 24 ມິຖຸນາ ທີ່ຈະມາເຖິງນີ້
ຝ່າຍບໍລິຫານງານລະດັບສູງຂອງສະຫະພາບຢູໂຣບ ຫຼື EU ຄາດການໄວ້ວ່າ ຈະດໍາເນີນການຕັດສິນໃຈໃນໄວໆນີ້ ທີ່ຈະແນະນໍາໃຫ້ ຢູເຄຣນໄດ້ຮັບສະຖານະພາບເປັນຜູ້ເໝາະສົມສະໝັກເຂົ້າເປັນສະມາຊິກ ສະຫະພາບຢູໂຣບ ຫຼື ບໍ່? ຄະນະກໍາມາທິການຂອງ EU, ເຊິ່ງຕ້ອງໄດ້ໃຫ້ການອະນຸມັດຄໍາແນະນໍາດັ່ງກ່າວນັ້ນຢ່າງເປັນເອກະສັນກັນ ຈະໄດ້ຈັດການ ອະພິປາຍກ່ຽວກັບບັນຫານີ້ ຢູ່ທີ່ກອງປະຊຸມສຸດຍອດໃນວັນທີ 23 ຫາ 24 ມິຖຸນາ ທີ່ຈະມາເຖິງນີ້ ໃນຂະນະທີ່ຜູ້ນໍາຂອງບາງປະເທດສະມາຊິກຂອງ EU ໄດ້ສົ່ງ ສັນຍານວ່າຈະສະໜັບສະໜຸນການກ້າວໄປເຊັ່ນນັ້ນ, ແຕ່ບາງປະເທດສະມາຊິກ ແມ່ນຍັງລັ່ງເລໃຈຢູ່ ມີໂຮສລາວາ ກອນກາດເຊ (Myroslava Gongadze) ມີລາຍງານຈາກນະຄອນວໍຊໍ, ຂອງໂປແລນ ເຊິ່ງທິບສຸດາ ມີລາຍລະອຽດມາ ສະເໜີທ່ານ ໃນອັນດັບຕໍ່ໄປ ປະທານຄະນະກໍາມາທິການຢູໂຣບ, ທ່ານນາງເອີຊູລາ ວອນ ເດີ ເລເຢນ (Ursula Von der Leyen) ໃນລະຫວ່າງການຢ້ຽມຢາມນະຄອນຫຼວງ ກີຢິບຄັ້ງຫຼ້າສຸດ ທ່ານນາງໄດ້ພົບກັບປະທານາທິບໍດີ ໂວໂລດີເມຍ ເຊເລັນສກີ ເພື່ອປຶກສາຫາລືກ່ຽວກັບການຟື້ນຟູປະເທດຄືນ ແລະການກ້າວເຂົ້າສູ່ການເປັນ ສະມາຊິກຂອງສະຫະພາບຢູໂຣບ ໃນຂະນະທີ່ EU ມີກໍານົດທີ່ຈະ ມີການອະພິປາຍກ່ຽວກັບປະເດັນນີ້ໃນອີກບໍ່ເທົ່າໃດອາທິດຂ້າງໜ້ານີ້ ຫົວໜ້າຄະນະກໍາມາທິການຢູໂຣບ ກ່າວກັບບັນດາຜູ້ນໍາຢູໂຣບ ຕາເວັນອອກ ພາຍໃນເດືອນນີ້ ວ່າມັນເປັນຜົນປະໂຫຍດໃນທາງຍຸດທະສາດຂອງ EU ແລະ ໜ້າທີ່ແຫ່ງສິນລະທໍາທີ່ຈະໃຫ້ການຕ້ອນຮັບເອົາຢູເຄຣນ ເຂົ້າມາເປັນປະເທດ ສະມາຊິກຂອງກຸ່ມ ທີ່ມີ 27 ປະເທດນັ້ນ ທ່ານນາງ ວອນ ເດີ ເລເຢນ ຍັງໄດ້ ກ່າວຕື່ມວ່າ ກ່ອນອື່ນໝົດ ຢູເຄຣນ ຕ້ອງໄດ້ມີເງື່ອນໄຂຄົບຖ້ວນຕາມມາດຕະຖານ ແລະຂໍ້ກຳນົດຕ່າງໆຂອງ EU ເສຍກ່ອນ ທ່ານນາງເອີຊູລາ ວອນ ເດີ ເລເຢນ, ປະທານກໍາມາທິການຢູໂຣບ ກ່າວວ່າ: ຄວາມພະຍາຍາມທີ່ມີມາຍາວນານຂອງຢູເຄຣນ ໃນການຫຍັບເຂົ້າໄປໃກ້ ສະຫະພາບຢູໂຣບ ໄດ້ກະຕຸ້ນໃຫ້ເກີດການປະຕິວັດທາງດ້ານກຽດສັກສີຂຶ້ນ ໃນປີ 2014, ເຊິ່ງຮູ້ໃນອີກຊື່ນຶ່ງວ່າ ການປະຕິວັດມາຍເດິນ (Maidan), ລຸນຫຼັງທີ່ຜູ້ນໍາຂອງຢູເຄຣນທີ່ໜູນຫລັງໂດຍຣັດເຊຍ ໃນເວລານັ້ນ ປະຕິເສດ ທີ່ຈະລົງນາມໃນຂໍ້ຕົກລົງທາງການຄ້າທີ່ມີຊື່ສຽງກັບສະຫະພາບຢູໂຣບ ໃນທີ່ສຸດ, ຂໍ້ຕົກລົງດັ່ງກ່າວກໍໄດ້ຮັບຖືກເຊັນ ເປັນເວລາຫຼາຍມື້ ພາຍຫຼັງທີ່ຣັດເຊຍ ໄດ້ບຸກລຸກເຂົ້າໄປຢູເຄຣນໃນມື້ວັນທີ 24 ກຸມພາທີ່ຜ່ານມາ, ປະທານາທິບໍດີ ໂວໂລດີເມຍ ເຊເລັນສກີ ໄດ້ສົ່ງຈົດໝາຍ ອອກໄປເພື່ອເລີ້ມຕົ້ນຂະບວນການ ໃຫ້ໄດ້ຮັບສະຖານະພາບຂອງຜູ້ເໝາະສົມສະໝັກເປັນສະມາຊິກ ແຕ່ວ່າປະເທດສະມາຊິກຂອງ EU ບາງປະເທດເຊັ່ນ ເນເທີແລນ, ແບລຈ້ຽມ, ເດັນມາກ ແລະ ອອສເຕຣຍ ຕ່າງກໍພາກັນ ລັ່ງເລໃຈທີ່ຈະໃຫ້ສະຖານະພາບ ແກ່ຢູເຄຣນວ່າເໝາະສົມເປັນຜູ້ສະໝັກເຂົ້າເປັນສະມາຊິກ ຮອງລັດຖະມົນຕີກະຊວງການຕ່າງປະເທດຄົນທໍາອິດຂອງຢູເຄຣນ, ທ່ານເອີ ມາຍ ຊັບປໂຣວາ (Emine Dzhaparova), ບອກກັບ VOA ວ່າ ການ ສະແດງຄວາມເລັ່ງເລໃຈອອກມານັ້ນ ເປັນປະເດັນພາຍໃນຂອງ EU, ເຊິ່ງ ທ່ານໄດ້ກ່າວວ່າ: ທ່ານນາງມາເຣຍ ເມີເຊັນທ໌ເຊວາ (Maria Mezentseva), ເຊິ່ງເປັນຫົວໜ້າ ຄະນະຜູ້ແທນຂອງຢູເຄຣນ ໃນການເຂົ້າຮ່ວມສະພາຢູໂຣບກ່າວວ່າ ຢູເຄຣນ ໄດ້ບັນລຸຂໍ້ຕົກລົງຂອງສະມາຄົມ EU ແລ້ວ 63 ເປີເຊັນ, ເຊິ່ງໃຊ້ ໃນການນໍາເອົາບັນດາປະເທດຢູ່ໃນພູມິພາກນີ້ ເຂົ້າໃກ້ກັບບັນທັດຖານ ແລະ ມາດຕະຖານຂອງສະຫະພາບຢູໂຣບຫຼາຍຂຶ້ນ, ໂດຍທີ່ທ່ານນາງ ໄດ້ກ່າວວ່າ: ເອກອັກຄະລັດຖະທູດສະຫະລັດ ປະຈໍາອົງການເພື່ອຄວາມໝັ້ນຄົງ ແລະການ ຮ່ວມມືໃນຢູໂຣບ ຫຼື OSCE, ທ່ານໄມໂຄລ ຄາເພັນເຕີ (Michael Carpenter) ກ່າວຕໍ່ VOA ວ່າ ການລວມໂຕຂອງຢູເຄຣນ ເຂົ້າກັບບັນດາ ປະເທດຕາເວັນຕົກ ກໍຢູ່ໃນຜົນປະໂຫຍດຂອງອາເມຣິກາເຊັ່ນກັນ, ເຊິ່ງທ່ານໄດ້ກ່າວວ່າ: ລຸນຫຼັງທີ່ຢູເຄຣນ ໄດ້ໂຜ່ຕົວອອກມາຈາກສົງຄາມແລ້ວ, ທ່ານ ຄາເພັນເຕີ ກ່າວວ່າ ພວກເຂົາເຈົ້າຈະສ້າງສາປະເທດຄືນມາໃໝ່ ໃຫ້ກາຍເປັນປະເທດທີ່ມີເຂັ້ມແຂງຂຶ້ນກວ່າເກົ່າ, ມີຄວາມໜຽວແໜ້ນ ແລະມີຄວາມສາມັກຄີກັນ ຫຼາຍຂຶ້ນກວ່າທີ່ເຄີຍເປັນມາ Emine Dzhaparova, Ukrainian First Deputy Minister of Foreign Affairs